ועדת המשנה לפריפריה והתיישבות, כנסת 19, פרוטוקול מספר 4, 2014-10-28 14:00

זבולון כלפה: אנחנו פותחים את הדיון, דיון מספר שלוש, של ועדת המשנה לענייני פריפריה, תוך התמקדות בסוגיה של ערב אל-נעים.

זבולון כלפה: אני כבר רואה שראש המועצה נמצא אתנו וגם נימר מערב אל-נעים.

זבולון כלפה: שלום.

זבולון כלפה: ממשרדי הממשלה אני רואה את נציגי משרד ראש הממשלה, שלום.

זבולון כלפה: משרד השיכון, בני תמים.

זבולון כלפה: אתה עובד עם סימונה - -

<סימונה טסט: אני פה.

זבולון כלפה: - - שלום.

זבולון כלפה: יש פה עוד משרדי ממשלה?

זבולון כלפה: משרד הספורט, הבריאות, הפנים.

זבולון כלפה: אנחנו, בדיונים הקודמים שלנו עסקנו ביחס לישוב הזה של ערב אל-נעים שנמצא באזור כרמיאל, כדי לראות איך אפשר לתעל את כל הכוחות כולם כדי להביא את הישוב למציאות של פתרון מתוך המצב שבו הוא נמצא כעת.

זבולון כלפה: אני אשמח אם ראש המועצה ייתן פה איזו שהיא סקירה קצרה על המצב היום מאז שני הדיונים הראשונים ועל הסיור שהיה באזור, ולאחר מכן נעבור לשמוע את ההתייחסות של משרד ראש הממשלה.

זבולון כלפה: אתה תציג את הדברים?

זבולון כלפה: תחליטו ביניכם.

זבולון כלפה: רון, ראש המועצה, בבקשה.

<רון שני: צהרים טובים ותודה ליושב ראש על הדיון ועל הדחיפה ועל האכפתיות.

<רון שני: זה לא מובן מאליו שישוב בדואי - -

זבולון כלפה: שלום לראש המועצה האזורית של אל-בטוף.

<רון שני: - - זה לא מובן מאליו שהכנסת טורחת ומקדישה את הזמן הזה לישוב במדינה, ואנחנו מאד מאד מעריכים את זה.

<רון שני: מה שקרה מהפעם האחרונה: קודם כל, מבחינת המצב בשטח, בעקבות התהליך שאנחנו רואים כאן אושרו כל התכניות.

<רון שני: יש כיום 30 בתים שנמצאים כבר בשלב מאד מתקדם של בניה.

<רון שני: אנחנו מעריכים שתוך כמה חודשים חלק גדול מהם יסתיימו ויקבלו את אישורי האכלוס - -

זבולון כלפה: התשתיות במקום?

<רון שני: זהו, התשתיות לא במקום עדין אבל לאחר שיש תכנון מפורט, אפשרנו לכל מי שיכול להיכנס ולהתחיל את הבניה, כאשר מבצעים במקביל או שתכף נתחיל את התשתיות כי המצב שם, כמו שהראיתי בתמונות בפעמים הקודמות, זה מצב שזה לא חיים שמותר לחיות במדינת ישראל.

<רון שני: במדינת ישראל צריך לחיות כמו שכל תושב צריך לחיות במאה ה-21.

<רון שני: אז אפשרנו לתושבים, הם קיבלו היתרי בניה, הם בונים שם בהיתר ויש שם היקף בניה מאד יפה.

<רון שני: אני בהחלט חושב שזה - -

זבולון כלפה: כתוצאה מהבניה יש גם פינוי של מבנים?

<רון שני: כן, כן.

<רון שני: אחרי שיסיימו יפנו מבנים.

<רון שני: יש גם מצב מאד ייחודי שקורה בכפר - הרבה בתים היינו צריכים להזיז כדי לאפשר להעביר תשתיות של כבישים ומדרכות.

<רון שני: התושבים עשו את זה בעזרה של משרד השיכון, משרד ראש הממשלה יחד אתנו, המועצה והכפר.

<רון שני: אני חושב שזה תקדים במדינה, שתושב בא מרצונו וחלק על חשבונו ומזיז את הצריף שהוא גר בו כמה עשרות שנים כדי לקבל את האפשרות לבנין הכפר.

<רון שני: זה ראוי לציון וגם הרבה הערכה לתושבים.

<רון שני: אז זה מבחינת מה שקורה בשטח.

<רון שני: אחרי הדיון הקודם עבדנו עם משרד השיכון, היתה גם פגישה בין משרד ראש הממשלה בראשותו של האשם עם משרד האוצר וסימונה - -

זבולון כלפה: יש פה נציג מהאוצר, דרך אגב?

זבולון כלפה: אני יודע שצחי לא יכול לבוא, זה אני יודע אבל הוא לא כל כך מטפל בתיק כרגע.

<סימונה טסט: הוא טיפל אבל הנציג השני, הרפרנט - -

זבולון כלפה: אוי ואבוי אם לא היה מטפל.

זבולון כלפה: להפר מילה זה דבר כבד פה.

<סימונה טסט: כיוון שהסוגיה עם משרד האוצר נפתרה - -

זבולון כלפה: הבנתי.

זבולון כלפה: אז את תייצגי אותם לצורך הענין פה.

<סימונה טסט: אני והאשם מוכנים לייצג אותם.

זבולון כלפה: טוב.

<רון שני: - - אז היה דיון במשרד ראש הממשלה בנושא הזה.

<רון שני: שם סוכמו כמה מטלות שחלקן היו עלינו, ללכת ולבחון יחד עם משרד השיכון עוד פעם את רמת הפיתוח, ולצמצם כמה שיותר את ההשקעה הנדרשת.

<רון שני: זה מצד אחד.

<רון שני: מצד שני, התבקשנו גם לעבוד עם התושבים ולהגיד מה אנחנו יכולים להגיד, כמה שהתושב השתתף בזה.

<רון שני: עשינו את זה.

<רון שני: הטבלאות הועברו למשרדים.

<רון שני: כאן אני אעביר למשרדים את - -

זבולון כלפה: מי תיכלל את העבודה במשרד?

זבולון כלפה: אתה תכללת את העבודה במשרד ראש הממשלה?

<רון שני: - - ואני מעריך שאנחנו מתקרבים לקראת סיכום.

זבולון כלפה: אז אפשר לשמוע מצדך את ההתרחשויות?

<האשם חוסין: כן.

<האשם חוסין: קיימנו מספר דיונים בתקופה האחרונה גם בנושא הזה.

<האשם חוסין: הגענו להסכמות עם משרד האוצר ומשרד השיכון על פי הדרישות של המועצה.

<האשם חוסין: אתמול - -

זבולון כלפה: כשאתה אומר "הסכמות", תפרט מה זה אומר.

<האשם חוסין: זה כולל את המקורות התקציביים, מאיפה יבוא הכסף כדי לכסות את עלויות הפיתוח.

זבולון כלפה: ויש לנו עוד תחנות בדרך שצריכים לעבור?

<האשם חוסין: קיבלנו את הצעת המחליטים ממשרד השיכון ואנחנו בוחנים אותה מול הלשכה המשפטית.

זבולון כלפה: זאת אומרת שצריכים להעביר הצעת מחליטים בממשלה.

<האשם חוסין: כן.

<האשם חוסין: אנחנו לקראת הנחת הצעת המחליטים בפני הממשלה להצבעה.

זבולון כלפה: להערכתך – זה ענין של?

<האשם חוסין: שבועיים.

זבולון כלפה: שבועיים, אז אנחנו - -

<גבי קדוש: נטפל בזה.

<גבי קדוש: יש להם סיכום ומשרד השיכון - - -

זבולון כלפה: זה בתחום של האחריות שלכם.

זבולון כלפה: את באגף פרוגרמות?

<סימונה טסט: תקצוב ובקרה.

<סימונה טסט: זה שני נושאים באחריותנו, הנושא של פיתוח התשתיות והקמת מבני ציבור, כפי שהרשות הציגה בפנינו.

<סימונה טסט: מבנים קהילתיים, לא דתיים.

<סימונה טסט: מבחינתנו – אני רוצה להבהיר פה לחברים את הסוגיה הבעייתית שהיינו צריכים למצוא לה את המקורות התקציביים.

<סימונה טסט: רוב הישוב בעצם נמצא על קרקע פרטית.

<סימונה טסט: אנחנו צריכים, והבנו גם בדיון עם הרשות המקומית, שיש קושי בגביית אגרות והיטלים ולכן, היינו צריכים למצוא את התעריף הנמוך שהתושב יצטרך/יוכל לשלם על מגרש, ואת היתרה למצוא מקורות תקציביים כי העלות למגרש היא הרבה יותר - -

זבולון כלפה: ומצאתם לזה פתרון.

<סימונה טסט: - - אז זהו, בעצם סגרנו את הסוגיה.

<סימונה טסט: תוטל על התושב השתתפות עצמית - -

זבולון כלפה: אנחנו חסידים של השיטה הזאת.

<סימונה טסט: - - באמת בעלויות מאד נמוכות.

<סימונה טסט: אנחנו נפתח את כל 140 המגרשים שם.

זבולון כלפה: את רוצה להוסיף עוד דברים, גברת סימונה?

<סימונה טסט: אני עדין לא יודעת אם נוכל להפעיל את זה בשנת התקציב הנוכחית או בשנת התקציב הבאה.

<סימונה טסט: את זה אני עוד לא יודעת אבל מבחינת המסגרת, כל מה שנוכל להפעיל השנה, יופעל השנה.

זבולון כלפה: תודה רבה.

זבולון כלפה: תודה גם על היצירתיות, מציאת הפתרונות והעבודות המשותפות של כלל הגורמים כדי באמת להביא את העסק הזה לכלל סיום.

זבולון כלפה: אדוני ראש המועצה, ביחס למשרדים האחרים מבחינת שיתופי פעולה, איפה זה עומד?

<רון שני: אמרתי בדיונים הקודמים שמשרד התחבורה ומשרד החקלאות כבר נתנו את החלק שלהם, ואת העבודות האלה כבר ממש מבצעים בשטח.

<רון שני: - -

זבולון כלפה: יש פה נציג של משרד התחבורה?

זבולון כלפה: תכף נשמע אותו.

<רון שני: - - את השלב הראשון, הכסף אצלנו, אנחנו מבצעים יחד עם משרד החקלאות.

<רון שני: אני גם צריך להגיד להם תודה כי הם גילו לא מעט גמישות בעבודה ובמה שאנחנו יכולים לעשות, אז היתה הרבה גמישות מצד משרדי הממשלה.

<רון שני: אני חושב שצריך להגיד תודה בהזדמנות הזאת.

<רון שני: כמובן שיש לנו עוד דברים קדימה אבל זה כבר יהיה במנה השנייה, אחרי שנראה את התושבים מפותחים, שיש דרך גישה לישוב ודברים כאלה אבל זה יותר ארוך זמן.

<רון שני: לי נורא חשוב לראות את התושבים גרים בבתי אבן, חיים חיים מודרניים ואחר כך, נפתור עוד הרבה בעיות.

<רון שני: לגבי המשרדים האחרים – יש לנו תכניות.

<רון שני: אני קורא לזה תמיד מ"סדר שני".

<רון שני: תמיד יש מה לעשות, תמיד יש עוד דברים לעשות אבל הסדר הראשון זה קודם כל, שאנשים יגורו בבתים, בבתי אבן, בבנייה מפותחת עם קצת מבני ציבור ואפשר יהיה לשרת אותם.

<רון שני: אחר כך, נוכל להמשיך למגרשי ספורט ושצ"פים ועוד לעשות.

<רון שני: אז הדרך עוד ארוכה אבל אני חושב שאנחנו בדרך הנכונה.

זבולון כלפה: תודה.

זבולון כלפה: יש פה נציג של משרד הבריאות?

<ג'ורג' סעיד: כן.

זבולון כלפה: אז דיברנו לגבי הסוגיה של המרפאה בישוב.

<ג'ורג' סעיד: אני ממונה מנהל מינהל מחוז הצפון במשרד הבריאות.

<ג'ורג' סעיד: ברשותך, שתי דקות אם אפשר: בישוב נמצא קרוואן שהוא במקום מרפאה או במקום תחנה לבריאות המשפחה, שהבאנו אותו כתרומה מהצבא בשנת 2001,2002.

<ג'ורג' סעיד: הוא היה ישוב לא מוכר, רצינו לעזור לאוכלוסייה והבאנו את הקרוואן בתיאום - -

זבולון כלפה: תיארת את זה בפעם הקודמת בישיבה הקודמת.

<ג'ורג' סעיד: - - בסדר.

<ג'ורג' סעיד: מי שאחראי על המבנה או מי שאחראי על בניית תחנה זה לא משרד הבריאות, זה לא מחוז הצפון.

<ג'ורג' סעיד: יש לי את הפתרון.

<ג'ורג' סעיד: הרשות המקומית צריכה להשכיר עכשיו מבנה זמני לשנה, שנתיים ואחר כך, להכין תכנית לבניית תחנה חדשה, ולבקש מהגורמים הרלוונטיים לקבל את המשאבים.

<ג'ורג' סעיד: מהניסיון שלי, יש לך את פיתוח הגליל והנגב, יש לך את משרד ראש הממשלה ויש לך את "מפעל הפיס".

<קריאה: אין מבנים.

<ג'ורג' סעיד: אז אין מבנים.

<ג'ורג' סעיד: - - או שמפרקים את זה וקונים קרוואן חדש ומעמידים קרוואן לתקופה של שלוש, ארבע שנים עד שיבנו - -

זבולון כלפה: באחריות של איזה משרד זה?

<ג'ורג' סעיד: - - עבודת משרד הבריאות זה לתת ריהוט, לתת תקנים - -

זבולון כלפה: באחריות מי המבנה?

<קריאות: באחריות הרשות המקומית.

<רון שני: לא, לא.

<רון שני: זה איגום.

<האשם חוסין: אדוני, אפשר לענות?

<האשם חוסין: זה פתיר כי הכנסנו בתוך הצעת המחליטים הקמת מבנה תכליתי לרווחה ובריאות, וזה יפתור את כל הבעיות.

זבולון כלפה: יחד עם השיכון?

<האשם חוסין: יחד עם השיכון, משרד הבריאות ומשרד הפנים.

<סימונה טסט: אנחנו נקים מבנה, עשינו את זה בישובים בדואים נוספים בצפון.

<סימונה טסט: כשהישובים קטנים אין צורך להקים מספר מבנים.

<סימונה טסט: אנחנו מקימים מבנה אחד גדול שיהיו בו חדרים - -

זבולון כלפה: פונקציות שונות.

<סימונה טסט: בדיוק.

<סימונה טסט: - - אבל זה ייקח זמן, זה לא מהיום למחר.

זבולון כלפה: אבל בינתיים יש פתרון.

זבולון כלפה: אני מבין שהקרוואן הזה שם מספק את הפתרון.

<ג'ורג' סעיד: מה הבעיה עם הקרוואן?

<ג'ורג' סעיד: הקרוואן נמצא על חלקה פרטית ובעל האדמה רוצה לבנות ולהזיז את הקרוואן.

זבולון כלפה: הרשות יכולה להיכנס לעובי הקורה ולמצוא פתרון?

<נימר נעים: אני יושב ראש הוועד המקומי בערב אל-נעים.

<נימר נעים: סוגיית הבריאות זה שתי סוגיות, כמו שנגע פה ג'ורג': לטיפת חלב קבועה בעתיד, היא נלקחה בחשבון במחלקת אגף ההנדסה ומשרד השיכון.

<נימר נעים: נלקח לה אומדן והיא תשולב בבניין הרב-תכליתי שאמור לקום בעתיד בערב אל-נעים.

<נימר נעים: הבעיה השנייה – אני לא חושב שהיא צריכה להידון בוועדת הכספים, הקרוואן הנוכחי כרגע, שמשרד הבריאות הביא אותו לפני כמה שנים, הוא נפל על חלקה פרטית שאנחנו מונעים ממישהו שחיכה 60 שנה להוציא היתר בנייה.

<נימר נעים: הוועדה לתכנון ובנייה לא תאפשר היתר בנייה על מבנה קיים.

<נימר נעים: לי אין את היכולת להביא בניין חדש במקומו.

<נימר נעים: אנחנו הצענו מה שיכולנו למשרד הבריאות.

<נימר נעים: אנחנו נותנים את המקום, הוא מוכשר.

<נימר נעים: צריך לדאוג למים ולחשמל, וזה מה שאנחנו יכולים לתת או להעתיק את הבנייה למקום אחר או להשכיר בניין.

<נימר נעים: - -

זבולון כלפה: נימר, אני מציע כזה דבר: - -

<נימר נעים: - - אני רק מבהיר את הנקודה הזאת.

<נימר נעים: זה שני דברים שונים ממה שהצגת בהתחלה לטיפת חלב קבועה.

<קריאה: יש קופות חולים - - -

<נימר נעים: עם קופת חולים אין לנו בעיה.

<נימר נעים: בצורה הזאת בהחלט מסתדרים כי מאז שהופרטו קופות החולים, יש מרפאה של קופת חולים.

חמד עמאר: יש אפשרות להשכיר בנין שם?

חמד עמאר: יש אפשרות.

חמד עמאר: אז למה המועצה לא משכירה בניין?

<נימר נעים: אני לא יודע בסמכות מי זה נופל - - -

<קריאות: - - -

<נימר נעים: בדקנו את האופציה הזאת.

<נימר נעים: .. להשכיר ממישהו שבנה בית והוא בשלב סיום, לקחת שני חדרים ממנו ואפשר להשכיר אבל אין מי שיממן את זה.

<נימר נעים: אני, כוועד מקומי, אין לי תקציב ואני לא יכול לממן את זה.

זבולון כלפה: אם אפשר לבקש שאיזה שהוא צוות מצומצם יותר של המועצה יחד עם היישוב, שייקחו אחריות על המהלך הזה כדי להביא אותו לכלל סיום.

זבולון כלפה: חבר הכנסת שטרן, רצית להוסיף?

אלעזר שטרן: אני מתנצל שאני צריך לעזוב - -

זבולון כלפה: אנחנו מודים לך שאתה אתנו פה היום.

אלעזר שטרן: לא, אני לא בפעם הראשונה בדיונים.

אלעזר שטרן: אני רוצה להגיד לחבר שלי, זבולון, אנחנו זוכרים מאיפה הוא בא ואיפה הוא גר.

אלעזר שטרן: אני חושב שהדיון הזה כאן והסגירה, כמו שאני מסתכל על זה לא פעם ראשונה - -

זבולון כלפה: אתה יודע?

זבולון כלפה: אצלנו לימדו אותי בבית שכסף סופרים במדרגות כשיוצאים מהבנקאי.

זבולון כלפה: יש הצעת מחליטים, בא נראה מה כתוב בה.

זבולון כלפה: תאמין לי, יש לי קצת שיער לבן.

אלעזר שטרן: לא משנה, זבולון.

אלעזר שטרן: אני באמת חושב שלקיחת ערב אל-נעים ככפר בשביל לסדר אותו ככה, ובאמת בשיתוף פעולה עם המועצה ומשרדי הממשלה – מה שנקרא: לתפארת מדינת ישראל.

זבולון כלפה: תודה רבה.

<קריאה: בענין הקרוואן, אני אבדוק עם החטיבה להתיישבות אם אפשר.

<קריאה: אם יש להם איזה שהוא מענה בצפון, שיוכלו לעזור.

זבולון כלפה: יפה.

זבולון כלפה: מישהו ממשרדים האחרים?

זבולון כלפה: משרד החינוך, משרד הפנים?

<גאזי נוג'ידאת: אני ממשרד הספורט.

<גאזי נוג'ידאת: אני רוצה להתייחס לסוגיה.

<גאזי נוג'ידאת: אני לא הייתי מחכה לסבב השני כדי לבנות תשתיות לספורט.

זבולון כלפה: בהצעת המחליטים, האשם, אתם הכנסתם - -

<האשם חוסין: אם הם מוכנים להביא כסף - -

זבולון כלפה: הם מוכנים להביא כסף, אני רואה שיש נכונות מצדו.

<גאזי נוג'ידאת: - - הנכונות שלנו מתבטאת בגישה ישירה מול הרשויות המקומיות, ועוד שבועיים יוצא "קול קורא" - -

זבולון כלפה: ואתה יכול לתת להם איזו עדיפות שם?

<גאזי נוג'ידאת: לא.

<גאזי נוג'ידאת: התעדוף צריך להגיע מהרשות המקומית.

<גאזי נוג'ידאת: אנחנו לא מכתיבים לרשות המקומית מה - -

זבולון כלפה: כל רשות מקבלת במסגרת ה"קול קורא"?

<גאזי נוג'ידאת: אפשר להגיד שכמעט 99 אחוז מקבלים.

זבולון כלפה: אז אדוני, ראש המועצה, אפשר את החלק הזה - -

<רון שני: גאזי ואני יודעים לעבוד.

<רון שני: אנחנו עושים הרבה יחד עם משרד הספורט ויחד עם הטוטו והשותפים.

<רון שני: אנחנו עושים את העבודה טוב.

<רון שני: טוב שאתה אומר את זה.

<רון שני: זה עוד שבועיים, גאזי?

<גאזי נוג'ידאת: עוד שבועיים יוצא ה"קול קור" ולכן, לא הייתי מחכה והייתי לוקח את זה בחשבון.

זבולון כלפה: תודה רבה.

זבולון כלפה: יש פה עוד משרדי ממשלה שרוצים להתייחס, להעיר הערות?

זבולון כלפה: מהתחבורה?

<ראק סאלם: את התקציב לכביש גישה - -

זבולון כלפה: כן, גם ראיתי את העבודות שם בתחילת ביצוע.

זבולון כלפה: אתה יכול לדבר על המיקרופון?

<ראק סאלם: אני ראש אגף תשתיות במשרד התחבורה.

<ראק סאלם: העברנו התחייבות בחלקנו, כ-70 אחוז מהעלות של הכביש.

<ראק סאלם: הפרויקט עכשיו באחריות המועצה, וזהו.

זבולון כלפה: טוב.

<שמעון אלירז: אני מאגף תקציבים במשרד הבריאות.

זבולון כלפה: אתה עובד עם יאיר אסרף.

<שמעון אלירז: כן, אני עובד של יאיר אסרף.

<שמעון אלירז: אני רק רוצה להגיד שבדרך כלל "מפעל הפיס" מקום את טיפות חלב.

<שמעון אלירז: יש לנו תכניות ייחודית, בטח משרד ראש הממשלה מכיר אותה ביישובי אבו-באסמה בדרום, כשבא משרד הבריאות וקיבלנו כסף בהצעת מחליטים לפני כמה שנים ומשרד הבריאות אמור להקים שם טיפות חלב.

<שמעון אלירז: זה קצת מתעכב מכל מיני סיבות אבל אפשר פה ללכת בשתי הדרכים.

<שמעון אלירז: בכל מקרה, משרד הבריאות בדרך כלל לא מקים טיפות חלב אלא אם כן עושים הצעת מחליטים שמשרד הבריאות מקבל את הכסף ואז הוא מקים.

זבולון כלפה: עם תקציב ייעודי אתה מדבר.

<שמעון אלירז: עם תקציב ייעודי.

<קריאה: סליחה, בעבר הוקמו טיפת חלב, משרד הבריאות תקצב בעבר.

<קריאה: מניסיון אני אומר לך.

<ג'ורג' סעיד: לא, אני אתקן אותך ברשותך, אני אסביר את זה יותר טוב, זה לא משרד הבריאות.

<ג'ורג' סעיד: משרד הבריאות היה כמו צינור קשר להעביר את הכסף.

<ג'ורג' סעיד: בזמנו היה סגן השר מסאלחה, הביא את התקציב של 50 מיליון שקל וחילק לרשויות המקומיות דרך משרד הבריאות אבל אין סעיף תקציבי מיוחד לבניית טיפת חלב אצל יאיר אסרף.

<ג'ורג' סעיד: אין דבר כזה.

<ג'ורג' סעיד: תתקן אותי שמעון.

<שמעון אלירז: אין דבר כזה.

<שמעון אלירז: אני אחראי על התקציבים האלה במשרד.

זבולון כלפה: טוב.

זבולון כלפה: יש עוד נציגים ממשרדי ממשלה?

<מונל אברהם: כן.

<מונל אברהם: אני מנהל אגף הפיתוח במשרד הרווחה.

<מונל אברהם: אנחנו הקצנו תקציב להשתתף במבנה רב-תכליתי עבור לשכת רווחה.

<מונל אברהם: ברגע שהמבנה הזה ייבנה יחד עם משרד השיכון ומשרדים אחרים, כמו שבנינו בישובים הבדואים האחרים, אנחנו נשתתף בחלקנו.

זבולון כלפה: זה כבר מופיע בטיוטות של הצעת מחליטים, האשם?

זבולון כלפה: כן, מופיע.

זבולון כלפה: יפה מאד.

<פארג' פרג': אני מאגף מינהל הפיתוח במשרד החינוך.

<פארג' פרג': אני מתייחס לצורך לבניית שלוש כיתות גנים בישוב ערב אל-נעים.

<פארג' פרג': אנחנו מחכים רק להסדר הקרקע.

<פארג' פרג': ברגע שהרשות שולחת לנו את סימון הקרקע ואת כל המסמכים הרלוונטיים אז נפעל לתקצב את הגנים ונתחיל בתהליך הבנייה שלהם.

זבולון כלפה: מבחינת הזיכוי והמיפוי אתם הגדרתם אותם כזכאים?

<פארג פרג': אישרנו את זה, זה רק ענין של - -

זבולון כלפה: ויש הגדרה של שטח ייעודי לדבר הזה מבחינת התב"ע, אדוני ראש המועצה?

זבולון כלפה: התב"ע עצמה מן הסתם כוללת כבר איזה שהוא שטח שמיועד לעניין.

<רון שני: התב"ע בוודאי שכוללת.

זבולון כלפה: והשטח, מן הסתם, כבר צבוע בצבע חום כיאות בהתאם לענין?

<רון שני: כחוק.

זבולון כלפה: והבעלות בשטח?

<רון שני: נעשתה שם תכנית איחוד וחלוקה ואין שום בעיה של בעלות.

<רון שני: זה ישוב אחרי תכנית איחוד וחלוקה.

זבולון כלפה: זאת אומרת, יש בעיה שאותו שטח שמיועד לגנים יועבר לטובת הרשות האזורית?

<רון שני: השטח החום, מיד אחרי התכנית הוא בבעלות מדינה.

זבולון כלפה: בבעלות המועצה האזורית.

<רון שני: זה אותו דבר, זה ציבורי.

זבולון כלפה: רגע, והמסמכים האלה מהמינהל, יש בעיה להעביר אותם למשרד החינוך?

<רון שני: לא צריך כלום, זה עבודה שוטפת שלנו איתם.

<רון שני: אנחנו לא רצים עם זה היום כי אנחנו צריכים קודם כל לפתח את הכבישים לשם אחרת אי אפשר להגיע.

זבולון כלפה: בצפי של התקדמות הפיתוח של הכבישים?

<רון שני: זה מופיע.

<רון שני: זה מופיע בתכנית שלנו.

<קריאה: יש שטח לשלושה גנים?

<רון שני: כן, זה מתוכנן רק צריך להגיע לשם.

<רון שני: אתה לא תפרוץ במיוחד, לא תביא כלים מיוחדים לפרוץ במיוחד כדי - -

זבולון כלפה: יפה.

זבולון כלפה: מה ההערכה שלך מבחינת לוחות זמנים לגנים?

זבולון כלפה: כי כרגע גני הילדים שם בכניסה בתור מתחם אחד עם חיבור חשמל - -

<רון שני: פתרונות יש היום.

<רון שני: לילדים יש איפה להיות.

<רון שני: אנחנו נדאג שתמיד לילדים יש איפה להיות.

<נימר נעים: לגבי המקום המיועד, לא רחוק מהמקום כרגע, וזה הענין - - - ובתוך פחות מחודש הקרקע תירשם רשמית על שם המועצה.

זבולון כלפה: אוקי.

זבולון כלפה: יש פה עוד מישהו ממשרדי הממשלה?

<ליאור אפט: אני מרשות המים, מנהל פיתוח תשתיות ביוב.

<ליאור אפט: התחום שלנו בביצוע, הוא תוקצב והוא בשלב אחד - -

זבולון כלפה: אתה מדבר על הצד של המת"ש?

<ליאור אפט: לא, של תשתיות פנים וחיבור למערכת האזורית.

זבולון כלפה: אתה ביחידה של משה גרזי, מה שנקרא?

<ליאור אפט: כן.

<ליאור אפט: זה בביצוע, כששלב אחד כבר הסתיים ושלב שני התחיל.

<ליאור אפט: זה כבר תוקצב.

זבולון כלפה: והפתרון קצה שקיים שם באזור?

זבולון כלפה: יש שם מתקן לא רחוק, למיטב זכרוני, ואתם מתחברים אליו בעצם?

זבולון כלפה: הסדרת התשלומים וכל הסיפור, הכל מאחוריך.

<ליאור אפט: כן.

זבולון כלפה: יש עוד מישהו ממשרדי הממשלה לפני שאני נותן לראש המועצה האזורית גם לומר?

זבולון כלפה: משרד ראש הממשלה זה יחס אחר.

זבולון כלפה: ..

זבולון כלפה: בבקשה.

<יאסר עומר: אני ראש המועצה האזורית אל-בטוף.

<יאסר עומר: אני הגעתי היום ממש כדי לתמוך בישיבה הזאת, לתמוך בראש המועצה כי אנחנו גם בהנהלה של מועצות אזוריות, ובאמת על ההתקדמות של הענין בערב אל-נעים, ואני רוצה גם ממש תמיכה בתושבים ובכל האחראים שנמצאים כאן.

<יאסר עומר: אני רוצה לברך כמובן את כל המשרדים.

<יאסר עומר: שמעתי רק דברים טובים פה.

<יאסר עומר: שמעתי דברים שיש כוונות לקדם ותכלס להתחיל בעבודה.

<יאסר עומר: אני רק לא שמעתי, מאחר והייתי מפקח על בתי הספר גם באזור ההוא בזמנו, חשוב לי לדעת מה התכניות לגבי החינוך בבתי הספר.

<יאסר עומר: אני מדבר על בית ספר ולא על גנים.

<יאסר עומר: האם יש תכניות עתידיות להתחיל מעכשיו.

זבולון כלפה: אז זה, מן הסתם, המועצה.

<רון שני: יאסר, לישוב אין הצדקה לבית ספר משלו.

<יאסר עומר: יש שלושה גנים, לא?

<יאסר עומר: יהיו עוד שלוש כיתות א', שלוש כיתות ב', שלוש כיתות ג'.

זבולון כלפה: לא, שלושה גנים.

זבולון כלפה: הכוונה מגיל שלוש עד גיל שש.

זבולון כלפה: שלוש שכבות.

זבולון כלפה: אחד מהם גם היה גן טיפולי.

<רון שני: יש פתרון לבתי ספר אצלנו, אתה מכיר אותו מצוין.

<יאסר עומר: אבל יש הסעות.

<יאסר עומר: תודה רבה.

זבולון כלפה: בבקשה.

<מוחמד כעביה: אני אחראי על המגזר הבדואי במשרד ראש הממשלה.

<מוחמד כעביה: אני קודם כל רוצה לברך אותך, אדוני.

<מוחמד כעביה: אתה סיירת אצלנו במגזר, היית אצלי ב"יד לבנים", ביקרת וראית מקרוב ובגלל זה אני מודה לך שאתה ראית את האוכלוסייה שבאמת צריכה עזרה ואני מודה לך, שאתה נרתם לעזור לאוכלוסייה הזאת שתורמת הרבה למען ביטחון המדינה.

<מוחמד כעביה: אני מברך אותך, אדוני, ואני חושב שמדיניות הממשלה היום היא בראיה נכונה לעזור לאוכלוסייה, לקדם את האוכלוסייה הבדואית ואני אומר את זה באחריות.

<מוחמד כעביה: הנה, היה ראש הממשלה, האשם מטפל באוכלוסייה באגף תיאום.

<מוחמד כעביה: הנטייה היא כן לעזור לאוכלוסייה.

<מוחמד כעביה: אני אומר את זה באחריות ואני מודה לך שאתה לוקח את היוזמה ערב אל-נעים כי זה התעכב הרבה שנים כי ההחלטה היתה מ-96.

<מוחמד כעביה: אני זוכר שראש הממשלה, בתקופה של ביבי נתניהו, הביא החלטת ממשלה להכיר בערב אל-נעים.

<מוחמד כעביה: זה התעכב אבל אני מודה לך מאד, אדוני, שאתה מוביל מהלך לטובת האוכלוסייה הבדואית.

זבולון כלפה: תודה רבה.

זבולון כלפה: גבי, אתה רוצה להוסיף כמה מלים?

<גבי קדוש: תשמע, אנחנו מובילים את זה יחד אתך.

<גבי קדוש: אתה עושה את זה בצורה מאד עקבית ונכונה.

<גבי קדוש: שיתופי הפעולה כאן הוצגו בין המשרדים.

<גבי קדוש: אני חוזר ואומר - ראש המועצה, שדוחף את זה באופן אישי עוד מתחילת התהליך כולל כל נושא הקרקעות.

<גבי קדוש: הם הסדירו את כל מה שצריך על מנת שזה יקרה, הוא מוביל את זה טוב ואנחנו עומדים לרשותו.

זבולון כלפה: טוב.

זבולון כלפה: אז אני מודה לכולם על שיתוף הפעולה במהלך כל שלושת הישיבות שהתקיימו סביב הענין הזה של הישוב ערב אל-נעים.

זבולון כלפה: מבחינתי, זה היה סוג של מודל.

זבולון כלפה: אני חושב ובטוח שכמו שנעשה פה, אני לא רוצה כרגע לצאת בהכרזות אבל אני, בעזרת השם, בימים הקרובים אשב יחד עם טמיר, מנהל הוועדה, כדי לגבש ביחס למקומות נוספים ואחרים את אותה שיטת עבודה ופעולה כדי ליצור פה איזה שהוא פתרון כולל של מערכת.

זבולון כלפה: נכון, לקח הרבה זמן, הישיבה הראשונה התקיימה בחודש פברואר כמדומני, ואנחנו עכשיו נמצאים בסוף אוקטובר כבר.

זבולון כלפה: לקח לנו שמונה חודשים, ובמושגים שלי זה הרבה מאד זמן אבל מצד שני, אני מברך על זה שבסופו של דבר הגענו לסיום, מצאנו פתרונות, עבודה משותפת של כלל המשרדים ותכלול של צוות המשרד של ראש הממשלה יחד עם המשרדים השונים כדי לתת פה פתרון כולל לכלל הבעיות.

זבולון כלפה: אני שמח שלי היה החלק והזכות להאיר את הנקודה הזאת ולהביא את הישוב הזה למקום אחר, מקום שמגיע לו.

זבולון כלפה: אני חושב שזה מקום שחשוב שהוא יהיה בו.

זבולון כלפה: מסתבר שבשיתוף פעולה אפשר להשיג הרבה ולהגיע למקומות רחוקים יותר.

זבולון כלפה: אני גם שמח שהדיון נעשה תכליתי ויעיל.

זבולון כלפה: אתם משוחררים לצאת לעבוד.

זבולון כלפה: תודה רבה לכולכם.

זבולון כלפה: אני כבר מודיע לכם שאני עוקב אחרי הצעת מחליטים ובא נאמר שתוך שבועיים-שלושה נראה שהעסק הזה עולה קדימה, ואני מקווה שאנחנו מברכים על המוגמר.

זבולון כלפה: תודה רבה לכולכם על שיתוף הפעולה.